Èssa

Èssa (en alemand: Hessen), oficialament l'Estat d'Èssa (en alemand: Land Hessen), es un estat federat d'Alemanha. Confronta los autres Länder de Ren del Nòrd-Vestfàlia, Bassa Saxònia, Turíngia, Bavièra, Baden-Württemberg e Renània-Palatinat. Ocupa una aira d'aperaquí 21 milièrs de quilomètres carrats e ten mai de sièis milions d'abitants, en essent lo cinquen estat pus poblat del país. La capitala es Wiesbaden, mas la vila pus granda es Francfòrt de Men, qu'es lo principal centre financièr alemand, ont se tròba tanben un dels mai grands aeropòrts del mond. Geografia Las vilas principalas son : Francfòrt de Men, Wiesbaden, Darmstadt, Offenbach de Men, Hanau, Giessen, Wetzlar e Limborg dins la granda Region Ren-Men, Fulda dins l'èst, Kassel e Marborg dins lo nòrd. Èssa s'estend sus una superfícia de 21 114,94 km2. Se despartís en : 3 294 km2 de superfícias urbanizadas e d'infrastructuras rotièras, 8 879 km 2 de superfícias agricòlas, 8 472 km2 de bòsques 292 km2 de plans d'aiga. Los rius pus importants son Fulda, Lahn, Men e Ren. Ren marca la frontièra al sud-oèst. Istòria L’estat d’Èssa es creat après la liberacion del nazisme, a partir de l’Èssa Granda qu’ocupava lo Nòrd de la zona d’ocupacion americana. Lo territòri correspond en gròs al territòri medieval del landgraviat d’Èssa, o a la fusion dels territòris de l’estat liure d’Èssa e de la província d’Èssa de l’estat prussian sus la riba drecha de Ren que fasiá frontièra entre la zona americana e la zona francesa. La constitucion del Land es efectiva en decembre de 1946, amb l’eleccion de son primièr ministre-president. Economia Galariá Ligams extèrnes